A dualizmus korszaka

A feudális maradványok eltörlése (amit az 1853-as úrbéri pátens nem szűntetett meg) a tőkés fejlődés érdekében a kiegyezést megteremtő honatyákra várt. Ezek közül az első a szőlődézsma-megváltás volt. Ezen kívül eltörölték az úrbéres birtokok feldarabolásával kapcsolatos még fennálló akadályozó rendszabályokat.

Ugyancsak a kiegyezést követően került napirendre az 1868. évi XXXIII. törvénycikk keretében a jobbágyfelszabadítás előtt önerejükből megváltakozott jobbágyok és jobbágyközösségek úrbéri kárpótlásának ügye. A törvény szerint – miután a többi jobbágy állami kárpótlással szabadult fel – azok, akik az 1840. évi törvény alapján önerejükből szabadultak fel, szintén jogosultak arra a kármentesítésre, ami a jobbágyföldjeiket vesztett földesurakat egyébként megillette.

Feladatok:

1. A cím: Arial 17-es, félkövér, jobbra igazított. Alatta a lapközepétől a jobb margóig aláhúzás, amely 1,5 pt vastag és zöld, folytonos vonal
2. Az első bekezdés sorkizárt, az első sor behúzása 0 cm, a többi sor behúzása 4 cm
3. A második bekezdés sorkizárt, az első sor behúzása és a többi sor behúzása is 4 cm
4. A szövegben található számok mindegyike Aharoni, 14-es és piros színű
5. A második bekezdés háttere legyen szürke
6. A föld szó minden előfordulása legyen félkövér
7. A szöveg alatt helyezzen el egy aláírás mintát a következők szerint:

Az aláíró az Ön neve legyen, középre zárt tabulátorral 14-es Times New Roman betűvel, dőlt stílussal. A neve felett legyen az aláíró vonal, amely bárhol elhelyezhető a sorban, de a hossza 6 cm legyen!